b"\n_START_ARTICLE_\nInge Lehmann\n_START_SECTION_\n\xc5\xbdivljenje in delo\n_START_PARAGRAPH_\nInge Lehmann se je rodila in odra\xc5\xa1\xc4\x8dala v \xc3\x98sterbrou, delu Kopenhagna. Njen o\xc4\x8de je bil eksperimentalni psiholog Alfred Georg Ludvik Lehmann (1858\xe2\x80\x931921). Svojo \xc5\xa1olsko izobrazbo je pridobila v pedago\xc5\xa1ki progresivni srednji \xc5\xa1oli, ki jo je vodila Hanna Adler, teta Niels Bohra. Oba, njen o\xc4\x8de in Adlerjeva sta najbolj pomembno vplivala na njen intelektualni razvoj._NEWLINE_\xc5\xa0tudirala je matematiko na Univerzi v Kopenhagnu in na Univerzi v Cambridgeu, s prekinitvami zaradi slabega zdravja. \xc5\xa0tudij matematike na Univerzi v Cambridgeu (1910\xe2\x80\x931911) je nadaljevala na Visoki \xc5\xa1oli v Newnhamu. Leta 1911 se je vrnila v Cambridge, z ob\xc4\x8dutkom iz\xc4\x8drpanosti zaradi dela in \xc5\xa1tudija, je tega za\xc4\x8dasno odlo\xc5\xbeila. Razvila je dobre numeri\xc4\x8dne spretnosti v ra\xc4\x8dunovodski pisarni, kjer je delala ve\xc4\x8d let, dokler ni \xc5\xa1la leta 1918 na dokon\xc4\x8danje \xc5\xa1tudija na Univerzo v Kopenhagen. Magisterij iz fizike in matematike je zaklju\xc4\x8dila v dveh letih. Ko se je vrnila na Dansko leta 1923, je bila sprejeta na Univerzi v Kopenhagnu na polo\xc5\xbeaj pomo\xc4\x8dnika J.F. Steffensena, profesorja ra\xc4\x8dunovodske znanosti._NEWLINE_Po nekaj letih dela v zavarovalni\xc5\xa1tvu je postala pomo\xc4\x8dnik geodeta Nielsa Erika N\xc3\xb8rlunda, ki ji je podelil nalogo dolo\xc4\x8danja seizmolo\xc5\xa1kih opazovalnic na Danskem in Grenlandiji. V tistem \xc4\x8dasu se je za\xc4\x8dela zanimati za seizmologijo. Leta 1928 je opravila izpit iz geodezije in sprejela polo\xc5\xbeaj dr\xc5\xbeavne geodetinje in vodje Oddelka za seizmologijo na Geodetskem In\xc5\xa1titutu Danske, ki ga je vodil N\xc3\xb8rlund._NEWLINE_V delu z naslovom P' je Lehmannova najprej razlagala \xc4\x8dase prihoda P-valov - ki so se nerazlo\xc5\xbeljivo pojavili v senci P-valov Zemljinega jedra - kot odsev notranjega jedra. Drugi vodilni seizmologi tistega \xc4\x8dasa, kot so Ben Gutenberg, Charles Richter in Harold Jeffreys so sprejeli to razlago po dveh ali treh letih. Druga svetovna vojna in nem\xc5\xa1ka okupacija je znatno omejila Lehmannino delo in njene mednarodne stike._NEWLINE_Lehmannova je kandidirala na razpisu za profesorja geofizike na Univerzi v Kopenhagnu, vendar ni bila izbrana. Leta 1953 je od\xc5\xa1la iz Geodetskega in\xc5\xa1tituta v pokoju. Potem se je za nekaj let preselila v Zdru\xc5\xbeene dr\xc5\xbeave Amerike, kjer sta jo Maurice Ewing in Frank Presse vklju\xc4\x8dila v \xc5\xa1tudij Zemljine skorje in zgornjega pla\xc5\xa1\xc4\x8da. V tem delu je razkrila \xc5\xa1e eno potresno diskontinuiteto, ki se nahaja na globini 190 na 250\xc2\xa0km in ki zdaj nosi njeno ime, Lehmannina diskontinuiteta. Francis Birch je ugotovil, da je\xc2\xa0\xc2\xbbLehmannina diskontinuiteta z natan\xc4\x8dno preiskavo seismograma odkrila mojstrica \xc4\x8drne umetnosti, za katero nobena koli\xc4\x8dina informatizacije verjetno ne bi bila popoln nadomestek.\xc2\xab\n_START_SECTION_\nNagrade in odlikovanja\n_START_PARAGRAPH_\nZa svoje izjemne znanstvene dose\xc5\xbeke je prejela \xc5\xa1tevilna priznanja, med njimi Gordon Wood Award (1960), medaljo Emil Wiechert(1964), zlato medaljo danskega kraljevega dru\xc5\xa1tva za znanost in umetnosti (1965), Tagea Brandt Rejselegat (1938 in 1967), bila je izvoljena za \xc4\x8dlana Kraljeve dru\xc5\xbebe leta 1969, medaljo William Bowie (1971, kot prva \xc5\xbeenska) in medalja seizmolo\xc5\xa1kega dru\xc5\xa1tva Amerike leta 1977. Prejela je \xc4\x8dastni doktorat Columbia University leta 1964, Univerze v Kopenhagnu leta 1968, kakor tudi \xc5\xa1tevilna druga \xc4\x8dastna \xc4\x8dlanstva._NEWLINE_Asteroid 5632 Ingelehmann je bil imenovan v njeno \xc4\x8dast._NEWLINE_Leta 1997 je American Geophysical Union ustanovila Inge Lehmann medaljo v \xc4\x8dast\xc2\xa0\xc2\xbbizjemnih prispevkov k razumevanju strukture, sestave in dinamike Zemljinega pla\xc5\xa1\xc4\x8da in jedra\xc2\xab._NEWLINE_Ob 127. obletnici njenega rojstva ji je Google posvetil svoj svetovni Google Doodle.."